*Herman* (Peter Noone) i en nederlandsk meierifabrikk, etter å ha mottatt gullplate for *No Milk Today* i Nederland i 1966.
**Peter Blair Denis Bernard Noone** (født 5. november 1947) er en engelsk vocalist og låtskriver, som også spiller gitar og piano. Han ha også prøvd seg som skuespiller. Han er mest kjent som Herman i det suksessfulle 1960-talls gruppa Herman's Hermits.

Ungdomsårene
------------

Peter Noone ble født i Davyhulme, Lancashire, som den nest eldste av fem barn. Hans far var regnskapsfører. Peter var elev ved Wellacre Primary School i Flixton, St. Bede's College, Manchester, og Stretford Grammar School, Stretford, ved Manchester.

Han var med i en rekke fjernsynsforestillinger. Bl.a. i såpeoperaen *Coronation Street*. Noone studerte stemmebruk og drama ved Manchester School of Music, hvor han vant en Outstanding Young Musician Award.

Karriere
--------

### Herman's Hermits

Til å begynne med brukte han artistnavnet Peter Novac, og var ikke mer enn 15 år da han ble vocalist og frontfigur for Herman's Hermits, som ble oppdaget av talentspeider Harvey Lisberg. Som "Herman", ble han en ofte avbildet artist i internasjonale publikasjoner, som f.eks. forsiden av *Time* Magazine.

Hans mest berømte sanger er: "I'm into Something Good", "Mrs. Brown, You've Got a Lovely Daughter", "I'm Henry the Eighth, I Am", "Silhouettes", "Can't You Hear My Heartbeat", "Just a Little Bit Better", "Wonderful World", "There's a Kind of Hush", "A Must to Avoid", "Listen People", "The End of the World", og "Dandy". Herman’s Hermits solgte mere enn 60 millioner plater, og mottok gullplater for fjorten single rog sju album. The Hermits ble to ganger kåret til Cashbox' "Entertainer of the Year".

Også som Herman opptrådte Peter Noone i hundrevis av fjernsynsprogrammer, inkludert de populære TV-showene til Ed Sullivan, Jackie Gleason, Dean Martin og Danny Kaye. Han var med i ABCs musikalversjon av *The Canterville Ghost*, og i Hallmark Hall of Fames presentasjon av klassikeren *Pinocchio*, hvor han spilte hovedrollen. Han var også med i tre spillefilmer for M-G-M: *Mrs. Brown, You've Got A Lovely Daughter,* *Hold On!* og *When The Boys Meet The Girls.*

### Solokarriere

Etter at han trakk seg fra Herman's Hermits i 1971 har Peter Noone utgitt fire singler for UK RAK Records, en singel for UK og US Philips, og flere singler for det lille, britiske plateselskapet, Bus Stop Records. Hans første single for RAK; "Oh! You Pretty Things", nådde 12.-plassen på de britiske hitlistene. Den ble skrevet av David Bowie, som også spilte piano på låta. Den neste singelen, Should I, ble en stor hit i Sverige, med en 2. plass på Tio i Topp som best. I 1974 oppnådde Peter Noone en 15.-plass i US AC og 101.-plass i US Bubbling Under med "Meet Me on the Corner Down at Joe's Cafe" på market Casablanca Records. I 1989 fikk han en 19.-plass i US AC med sin tolkning av Goffin & King's "I'm into Something Good". På 1980-tallet utga Peter Noone et soloalbum kalt *One of the Glory Boys*.
Noone opprådte som Frederic under New York Shakespeare Festivals' Broadway-produksjon av *Pirates of Penzance.* Han turnerte også USA i den nasjonale forestillingen og opptrådte også på Theatre Royal Drury Lane West End Production.

### The Tremblers

Noone ledet et kortlevd new wave-band, som kalte seg The Tremblers. De var på turné i 1980 og utga et album, "Twice Nightly." Foruten Noone besto bandet av Greg Inhofer (tangenter), Robert Williams (trommer), George Conner (sologitar) og Mark Browne (bass). Ifølge opplysninger gitt på plateomslaget, var det en rekke berømte musikere som leverte "licks & tricks," blant annet medlemmer av Tom Pettys Heartbreakers, Elton Johns backing band, Daryl Dragon and Dave Clark fra Dave Clark Five.

Peter Noone fremfører "Henry the VIII" på *The Danny Kaye Show*, hvor kongeportrettet blir levende.
### SiriusXM

Peter Noone leder nå et program på SiriusXMs 60s på 6 stasjoner titulert "Something Good" etter Herman's Hermits' hitsang "I'm into Something Good".

Familie
-------

Peter Noone er gift med Mireille (født Strasser), fra det fransktalende Strasbourg. De ble gift 5. november 1968, Peter Noones tjueførste fødselsdag. Paret har en datter, Natalie (født 3. juli 1985), som også er sanger og låtskriver. Peter Noone bor for tiden på Santa Barbara i California.

Referanser
----------

1. ↑   Gemeinsame Normdatei, besøkt 2. mai 2014[Hentet fra Wikidata]
2. ↑   Discogs, Discogs artist-ID 340186, besøkt 9. oktober 2017[Hentet fra Wikidata]
3. ↑  Nown, Graham ed. (1985). Coronation Street 1960–1985: 25 years, CBC Enterprises, 1986. ISBN 0-88794-231-8 fotografier med korte beskrivelser fra 1961, s. 209.
4. ↑  «Peter Noone». Washington Post. Besøkt 5. mars 2016.
5. ↑  «Time Magazine Cover». *Time*. 21. mai 1965. Arkivert fra originalen 22. november 2008. Besøkt 5. mars 2016.
6. ↑  Roberts, David (2006). *British Hit Singles & Albums* (19th utg.). London: Guinness World Records Limited. s. 397. ISBN 1-904994-10-5.
7. ↑  Toner, Barbara (Juni 1971). «Peter Noone and his wife, Mireille». Herman's Hermits. Arkivert fra originalen 4. mars 2016. Besøkt 5. mars 2016.
8. ↑  James, Dawn (januar 1969). «Herman og hvordan det er å være gift!». *Rave*. s. 3. Arkivert fra originalen 10. juli 2016. Besøkt 5. mars 2016.
9. 1 2  «Peter Noone: Noone Wedding Pics». *Photoplay*. 1968. Besøkt 5. mars 2016.

Eksterne lenker
---------------

* Offisielt nettsted Rediger på Wikidata

* (en) Peter Noone – kategori av bilder, video eller lyd på Commons Rediger på Wikidata
* (en) Peter Noone på Internet Movie Database Rediger på Wikidata

* (fr) Peter Noone på Allociné Rediger på Wikidata

* (en) Peter Noone på AllMovie Rediger på Wikidata

* (en) Peter Noone hos The Movie Database Rediger på Wikidata

* (en) Peter Noone hos Internet Broadway Database Rediger på Wikidata
* (en) Peter Noone på Discogs Rediger på Wikidata

* (en) Peter Noone på MusicBrainz Rediger på Wikidata

* (en) Peter Noone på Songkick Rediger på Wikidata
* Peter Noone synger sin datters sang (en) «I′d Rather Be Lonely» på YouTube

  


|  |  |
| --- | --- |
| Oppslagsverk/autoritetsdata | WikiTree **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs
 |